Leonard Barnes

Leonard John Barnes (1895 – 1977) estis brita kontraŭkoloniisma verkisto, ĵurnalisto kaj edukisto.

Li studis ĉe St Paul's School en Londono. Li estis dekoraciita per Militkruco dum la Unua Mondmilito kaj tiam li studis ĉe University College en Oksfordo, antaŭ iri al Sudafriko por labori kiel bienulo kaj ĵurnalisto.

Li verkis The New Boer War (La Nova Bura Milito, 1932) kaj Empire or Democracy (Imperio aŭ Demokratio, 1939) ĉirkaŭ koloniaj kaj disvolvadaj temoj.

Barnes faris du signifajn kontribuojn al studoj pri junaj laboristoj en 1948. Li estris departementon pri Socia Politiko kaj Interveno en la Universitato de Oksfordo.

Kategorio:Britaj verkistoj
Kategorio:Britaj ĵurnalistoj
Kategorio:Militistoj de la Unua Mondmilito